Denisa Crăciun
Compania japoneză Hitachi și Google Cloud anunță un parteneriat pentru accelerarea proceselor de inovare și productivitate a companiilor prin inteligență artificială generativă (GenAI).
Hitachi va forma o nouă unitate de business pentru sprijinirea firmelor în depășirea provocărilor din industrie, prin modelele Gemini, Vertex AI și prin alte tehnologii de cloud. Totodată, va adopta AI Google Cloud pentru a-și îmbunătăți propriile produse și servicii, se arată într-un comunicat transmis, miercuri, StartupCafe.ro.
„Prin intermediul acestui parteneriat, Hitachi va accelera creșterea Lumada, proiectul digital propriu, și va spori eficiența operațională pentru Grupul Hitachi”, potrivit comunicatului.
Cele două companii partenere vor crea un Business Unit Hitachi Google Cloud și un Centru de Excelență Google Cloud (CoE), dezvoltate pentru a scala tehnologia Google Cloud spre clienții noi și existenți ai acestora.
Aceste organizații vor fi conduse de compania de servicii de inginerie digitală GlobalLogic, subsidiară a Grupului Hitachi.
Compania japoneză va integra instrumentele GenAI ale Google Cloud, ca parte din programul de formare GenAI Professional dezvoltat de Hitachi. Acest program va aprofunda expertiza și serviciile gestionate disponibile prin intermediul acestor Business Units, și va asigura accesul la resursele necesare pentru a îmbunătăți modul în care organizațiile mari operează cu inteligența artificială, susțin cele două companii.
Parteneriatul va include și:
„Pentru a rezolva provocările complexe de business prin GenAI, companiile au nevoie de o tehnologie avansată și de expertiză tehnică, care să susțină implementarea cu succes în interiorul organizațiilor”, a declarat Thomas Kurian, CEO al Google Cloud. „Parteneriatul nostru cu Hitachi le va oferi clienților resursele necesare pentru a construi, implementa și gestiona în mod optim fiecare etapă a proiectelor lor de inteligență artificială generativă”.
„Prin acest parteneriat, Hitachi va valorifica beneficiile ariei AI din Google Cloud pentru a îmbunătăți și spori productivitatea angajaților și pentru a accelera inovarea. Ajutând programatorii și echipele de customer success să își crească nivelul de performanță prin accesul la soluțiile Google Cloud GenAI, cum ar fi modelele Vertex AI și Gemini, Hitachi va putea să răspundă mai bine nevoilor clienților săi din diverse industrii și din sectoare complexe, cum ar fi cel energetic, de transport, producție și serviciile digitale”, a declarat Toshiaki Tokunaga, Executive Vice President și Executive Officer la Hitachi.
Cele două companii colaborează deja de peste 15 ani.